Document ID: 32011R0520

A BIZOTTSÁG 520/2011/EU RENDELETE
(2011. május 25.)
a 396/2005/EK európai parlamenti és tanácsi rendelet II. és III. mellékletének az egyes termékekben, illetve azok felületén található benalaxil, boszkalid, buprofezin, karbofurán, karboszulfán, cipermetrin, fluopikolid, hexitiazox, indoxakarb, metaflumizon, metoxifenozid, parakvat, prokloráz, spirodiklofen, protiokonazol és zoxamid megengedett szermaradék-határértéke tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 14. cikke (1) bekezdésének a) pontjára,
mivel:
(1)
A benalaxil, karbofurán, karboszulfán, cipermetrin, indoxakarb, metoxifenozid, parakvat, prokloráz és zoxamid tekintetében a 396/2005/EK rendelet II. melléklete és III. mellékletének B. része megállapította a megengedett szermaradék-határértékeket (maximum residue levels, a továbbiakban: MRL-ek). A boszkalid, buprofezin, fluopikolid, hexitiazox, metaflumizon, protiokonazol és spirodiklofen tekintetében a határértékeket a 396/2005/EK rendelet III. mellékletének A. része állapította meg.
(2)
A 396/2005/EK rendelet 6. cikke (2) és (4) bekezdésének megfelelően a boszkalidnak egy sor terményen történő alkalmazására vonatkozóan kérelmet nyújtottak be a meglévő MRL-ek módosítására. A boszkalid NAFTA-országokban (az Észak-amerikai Szabadkereskedelmi Megállapodás országaiban) engedélyezett alkalmazása magasabb szermaradék-szinteket eredményez, mint a 396/2005/EK rendelet III. mellékletében megállapított MRL. A cseresznye, hagyma, újhagyma, paradicsom, padlizsán, uborka, sárgadinnye, brokkoli, fejes káposzta, bazsalikom, szárazbab, szárazborsó, napraforgómag és repcemag behozatala előtt álló kereskedelmi akadályok elhárítása céljából magasabb MRL-ek megállapítására van szükség.
(3)
A 396/2005/EK rendelet 8. cikkének megfelelően az érintett tagállam értékelte a fent említett kérelmet, majd az értékelő jelentést továbbították a Bizottságnak.
(4)
Az Európai Élelmiszerbiztonsági Hatóság (a továbbiakban: Hatóság) megvizsgálta a kérelmet és az értékelő jelentést, különös tekintettel a fogyasztókat és adott esetben az állatokat érintő kockázatokra, és indokolással ellátott véleményt adott ki a javasolt megengedett szermaradék-határértékekről (2). Ezt a véleményt továbbította a Bizottságnak és a tagállamoknak, valamint hozzáférhetővé tette a nyilvánosság számára.
(5)
A Hatóság indokolással ellátott véleményében arra a következtetésre jutott, hogy az adatokra vonatkozó valamennyi követelmény teljesült, és a Hatóság által javasolt MRL-módosítások a fogyasztók biztonsága szempontjából 27 specifikus európai fogyasztói csoport fogyasztói expozíciójának vizsgálata alapján elfogadhatók. A Hatóság figyelembe vette az anyagok toxikológiai tulajdonságaira vonatkozó legfrissebb információkat. Sem az említett anyagokat esetlegesen tartalmazó élelmiszerek fogyasztása miatti, ezen anyagokkal szembeni, egész életen át tartó expozíció, sem az adott termények túlzott fogyasztása miatti, rövid távú expozíció esetén nem merült fel a megengedhető napi bevitel (acceptable daily intake, ADI) vagy az akut referenciadózis (acute reference dose, ArfD) túllépésének kockázata.
(6)
2010. július 9-én a Codex Alimentarius Bizottság a benalaxil, boszkalid, buprofezin, karbofurán, karboszulfán, cipermetrin, fluopikolid, hexitiazox, indoxakarb, metaflumizon, metoxifenozid, parakvat, prokloráz, spirodiklofen, protiokonazol és zoxamid tekintetében Codex-határértékeket (CXL-eket) fogadott el. Ezeket a CXL-eket MRL-ként fel kellene venni a 396/2005/EK rendeletbe, kivéve azokat a CXL-eket, amelyek nem tekinthetők biztonságosnak valamely európai fogyasztói csoport számára, és amelyek kapcsán a Hatóság tudományos jelentése alapján az Unió fenntartással élt a Codex Alimentarius Bizottság irányában (3).
(7)
A Hatóság indokolással ellátott véleménye alapján és a tárgy szempontjából fontos tényezőket figyelembe véve, az MRL-ek megfelelő módosításai teljesítik a 396/2005/EK rendelet 14. cikke (2) bekezdésének a) és e) pontjában szereplő követelményeket.
(8)
A 396/2005/EK rendelet II. és III. mellékletét ezért ennek megfelelően módosítani kell.
(9)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte őket,
ELFOGADTA EZT A RENDELETET:
1. cikk
A 396/2005/EK rendelet II. és III. melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. május 25-én.

Labels: 7
17
0
6